Cochlear Implant - CSV Vejle
Læs om STU
Læs om K & T
Læs om VSU
Svært hørehæmmet/ døvblind
Mund-Håndsystem
Aktivitetscentret Gulkrog
Aktivitetscentret i Englystparken
Aktivitetscentret på Kastajnehaven
Aktivitetscentret Egetoft
Aktivitetscentret på Højagercentret
Bliv chef i eget liv
Livsteater
Undervisning - erhvervet hjerneskade
Demensundervisning - kognitiv stimulation
Ordblind / FVU
CI er et avanceret høreapparat, der gør det muligt for dig som svært hørehæmmet eller døv at opfatte lyd.
CI overtager funktionen af det defekte indre øre (sneglen), ved at omdanne akustisk information til elektriske impulser. Impulserne sendes direkte til hørenerven ved hjælp af en indopereret elektrode.
Hørelsen du opnår ved CI er anderledes end hørelse med høreapparater. Derfor vil du med CI have brug for tilvænning til den 'nye hørelse'. Med stor sandsynlighed har du også brug for undervisning.
I forbindelse med tilslutningen af CI på Odense Universitetshospital vil du opleve, at hørekonsulenten også deltager.
Målet er altid at få det bedste mulige udbytte af implantatet.
Det vil sige, at vi arbejder henimod at give dig den bedst mulige kommunikationsevne.
Vi stræber efter at give dig mulighed for at lykkes med dit liv, selvom du har vanskeligheder.
Et CI-forløb starter ofte med en samtale hos os.
Ved samtalen taler vi om selve forløbet, forventninger (egne og eventuel pårørendes), genoptræningen, og hvad du ellers har brug for at tale om.
Det er en god idé at tage en pårørende med til denne samtale. Det er operationssygehuset, der endelig godkender CI operation efter en række forundersøgelser.
Efter operationen går der ca. 4-5 uger, inden processoren bliver tilsluttet, og du får lyd på. Vi deltager som regel ved selve tilslutningen for at skabe det bedst mulige udgangspunkt for genoptræningen/undervisningen.
Efter tilslutning tilbyder vi genoptræning/undervisning, rådgivning og vejledning.
Undervisningen er som regel eneundervisning og vi tilpasser tilbudet til den enkeltes behov. Nogle kan klare sig med relativt få timers undervisning, andre skal bruge lang tid på genoptræningen og tilvænningen til den nye måde at høre på.
Som oftest bliver voksne i Vejle Kommune, der er i et udredningsforløb omkring en CI-operation, automatisk henvist til CSV Kommunikation & Teknologi. Vi vil dernæst tage kontakt.
Alternativt kan du selv kontakte os, hvis du ønsker at vide mere.
csv@csv-vejle.dk
Undervisning, vejledning og rådgivning til unge og voksne med særlige udfordringer.
Vi bor på tre forskellige adresser...